ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1671/98

υποβολή: Cristiana Muscardini (NI) προς την Επιτροπή

(29 Μαΐου 1998)

Θέμα: RAI International και προστασία της πολυφωνικής ενημέρωσης

Η ιταλική κρατική τηλεόραση, αποσκοπώντας στη μετάδοση προγραμμάτων και πληροφοριών στις κοινότητες ομοεθνών που ζουν πέραν του ωκεανού, έθεσε από καιρό σε λειτουργία μια δομή επονομαζόμενη RAI International, που εκπέμπει στα ιταλικά ένα πρόγραμμα προετοιμασμένο στα στούντιο της Ρώμης.

Επικεφαλής της σημαντικής αυτής δομής, που μεταφέρει την εικόνα της Ιταλίας στον κόσμο, τοποθετήθηκε ένα κομματικό πρόσωπο - υπεύθυνος στο παρελθόν της υπηρεσίας προπαγάνδας του πρώην Κομμουνιστικού Κόμματος της Ιταλίας - που ακριβώς για το λόγο αυτό δεν παρέχει τα απαραίτητα εχέγγυα ανεξαρτησίας που πρέπει να συνδέονται στενά με το λειτούργημα του επικεφαλής μιας δημόσιας υπηρεσίας.

Τα ίδια τα προγράμματα που εκπέμπει η RAI International αποτελούν ένα πραγματικό θυμίαμα προς την αριστερά με τη μετάδοση, στο πρώτο μέρος της βραδιάς, ταινιών και προγραμμάτων ξεπερασμένων που απωθούν στο τέλος της βραδιάς την ενημέρωση και τα πολιτιστικά προγράμματα τα οποία, αντιθέτως, θα συνέβαλαν στην ανάπτυξη των κοινοτήτων των αποδήμων.

Η κοινοβουλευτική επιτροπή ελέγχου, επιπλέον, κοινοβουλευτικό όργανο που θα πρέπει να εξασφαλίζει την αμερόληπτη ενημέρωση, δεν είναι δυνατόν να παρέμβει για τον απλούστατο λόγο ότι η λήψη των προγραμμάτων περιορίζεται στις υπερπόντιες χώρες.

Ζητείται, επομένως, από την Επιτροπή να παρέμβει:

1. ώστε η RAI, ως δημόσια υπηρεσία, να μεταδίδει ανεξάρτητη και πολυφωνική ενημέρωση;

2. να ζητήσει το σεβασμό του δικαιώματος για ορθή ενημέρωση από τη RAI International, και να προστατέψει τους ιταλούς πολίτες που ζουν στο εξωτερικό, εξασφαλίζοντάς τους ενημέρωση κατά το δυνατόν αντικειμενική, αμερόληπτη, ανεξάρτητη και πολυφωνική.

Απάντηση του κ.Oreja εξ ονόματος της Επιτροπής

(10 Ιουλίου 1998)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην γραπτή της ερώτηση E-3899/97(1).

(1) EE C 187, 16.6.1998.
ΓΡΑΠΤΗ ΕΡΩΤΗΣΗ E-0719/98

υποβολή: Amedeo Amadeo (NI) και Salvatore Tatarella (NI) προς την Επιτροπή

(18 Μαρτίου 1998)

Θέμα: Επιτροπή ΦΠΑ

Λαμβάνοντας υπόψη την "Πρόταση οδηγίας του Συμβουλίου για την τροποποίηση της οδηγίας 77/388/ΕΟΚ - κοινό σύστημα φόρου προστιθέμενης αξίας (η επιτροπή φόρου προστιθέμενης αξίας)" (έγγρ.COM(97)325 τελικό - 97/0186 CNS))(1), ζητείται από την Επιτροπή να μεριμνήσει ώστε να δημοσιεύονται και στην Επίσημη Εφημερίδα οι γνώμες της επιτροπής φόρου προστιθέμενης αξίας, ασχέτως αν αυτή η τελευταία λειτουργεί ως ρυθμιστική ή ως συμβουλευτική επιτροπή.

(1) EE C 278, 13.09.1997, σελ. 6.

Κοινή απάντηση

του κ.Monti εξ ονόματος της Επιτροπής

στις γραπτές ερωτήσεις E-0718/98 και E-0719/98

(6 Μαΐου 1998)

Όταν ανατίθενται εκτελεστικές αρμοδιότητες στην Επιτροπή, εκείνη ασκεί τις αρμοδιότητες αυτές σύμφωνα με τις διαδικασίες που καθορίζονται από την οδηγία 87/373/ΕΟΚ του Συμβουλίου της 13ης Ιουλίου 1987(1); στην περίπτωση αυτή η Επιτροπή υποβάλλει σχέδιο μέτρων σε ένα κανονιστικό σώμα αποτελούμενο από τους αντιπροσώπους των κρατών μελών.

Η Επιτροπή δεν δημοσιεύει αυτά τα σχέδια μέτρων. Δύναται όμως να συμβουλεύεται τα ενδιαφερόμενα μέρη.

Από την πρόταση της Επιτροπής για την επιτροπή ΦΠΑ(2), προκύπτει ότι οποιαδήποτε απόφαση της Επιτροπής, επικουρούμενης από την επιτροπή ΦΠΑ ως κανονιστικού σώματος, θα αποτελεί νομική πράξη, και ως τέτοια, θα δημοσιεύεται.

Αντίθετα, η Επιτροπή δεν μπορεί να αναλάβει νομική ευθύνη για δημοσίευση γνωμών που δεν έχουν νομική ισχύ, διότι πηγάζουν μόνο από συζητήσεις μίας συμβουλευτικής επιτροπής η οποία δεν είναι αρμόδια να ερμηνεύει την κοινοτική νομοθεσία ή να εγκρίνει ειδικούς κανόνες εφαρμογής.

(1) ΕΕ αριθ L 197 της 18.7.1987.

(2) ΕΕ αριθ L 278 της 13.9.1997.
ΓΡΑΠΤΗ ΕΡΩΤΗΣΗ E-0758/98

υποβολή: Jonas Sjöstedt (GUE/NGL) προς την Επιτροπή

(18 Μαρτίου 1998)

Θέμα: Αποζημίωση για βλάβες που έχουν προκληθεί από άγρια ζώα

Τόσο η ΕΕ όσο και τα κράτη μέλη έχουν θεσπίσει διατάξεις για την προστασία των αγρίων ζώων, συμπεριλαμβανομένων των αρπακτικών. Ενίοτε σε περιοχές όπου ζουν πολλά αρπακτικά, κάποιο ζώο θα επιτεθεί σε άνθρωπο τραυματίζοντάς τον σοβαρά. Προ μερικών ετών στην περιοχή από την οποία προέρχομαι ένας άνδρας τραυματίσθηκε ιδιαιτέρως σοβαρά από αρκούδα. Συμφωνεί η Επιτροπή ότι οι απαιτήσεις της ΕΕ και των κρατών μελών για προστασία των αρπακτικών ζώων συνεπάγονται και την υποχρέωση αποζημίωσης ανθρώπων οι οποίοι έχουν τραυματισθεί από την επίθεση κάποιου αρπακτικού; Ποιός φέρει την ευθύνη για την εξασφάλιση πλήρους αποζημίωσης σε άτομα τα οποία έχουν τραυματισθεί κατ' αυτόν τον τρόπο;

Aπάντηση της κ.Bjerregaard εξ ονόματος της Επιτροπής

(23 Aπριλίου 1998)

Σύμφωνα με την οδηγία 92/43/EΟΚ του Συμβουλίου, της 21ης Mαΐου 1992, για τη διατήρηση των φυσικών ενδιαιτημάτων και της άγριας πανίδας και χλωρίδας(1), τη λεγόμενη οδηγία "ενδιαιτήματα", προστατεύονται αυστηρά, μεταξύ άλλων άγριων ζώων, μεγάλα σαρκοφάγα θηλαστικά που ζουν στην Κοινότητα, όπως η καφέ αρκούδα, ο λύκος (εκτός από ορισμένους πληθυσμούς) και ο λίγκας.

Τα είδη αυτά, που σε πολλές περιοχές της Κοινότητας έχουν ήδη προ πολλού εξολοθρευτεί, ήταν απόλυτα αναγκαίο να υπαχθούν στο ανωτέρω καθεστώς προστασίας. Η Επιτροπή γνωρίζει, ωστόσο, ότι τα συγκεκριμένα είδη μπορούν μερικές φορές να απειλήσουν την ασφάλεια του ανθρώπου. Η απειλή αυτή περιορίζεται επαρκώς από την οδηγία "ενδιαιτήματα", καθώς η τελευταία επιτρέπει παρεκκλίσεις των σχετικών με την αυστηρή προστασία διατάξεων, όταν δεν υπάρχει ικανοποιητική εναλλακτική λύση, για ειδικούς λόγους, όπως η δημόσια ασφάλεια (άρθρο 16 στοιχείο γ)).

Οι διατάξεις της οδηγίας "ενδιαιτήματα", μεταφερόμενες στην εθνική νομοθεσία των κρατών μελών, παρέχουν επαρκείς δυνατότητες για τη συνολική ρύθμιση των πληθυσμών των μεγάλων σαρκοφάγων θηλαστικών. Η αποζημίωση έναντι ζημιών που προκαλούνται από τα ζώα αυτά εντάσσεται στη γενική αρμοδιότητα των κρατών μελών όσον αφορά τη ρύθμιση των πληθυσμών τους. Οι σχετικές αποφάσεις και ο διακανονισμός των αποζημιώσεων πρέπει να λαμβάνονται σε εθνικό επίπεδο.

(1) EE L 206 της 22.7.1992.
ΓΡΑΠΤΗ ΕΡΩΤΗΣΗ αρ θ. 241/98 του Maria ESTEVAN BOLEA προς την Επ τροπή. Βιοποικιλία



Επίσημη Εφημερίδα αριθ. C 386 της 11/12/1998 σ. 0008



ΓΡΑΠΤΗ ΕΡΩΤΗΣΗ E-0241/98 υποβολή: María Estevan Bolea (PPE) προς την Επιτροπή (13 Φεβρουαρίου 1998) Θέμα: Βιοποικιλία Τί μηχανισμούς θέτει σε λειτουργία η Επιτροπή προκειμένου να διασφαλίσει τη συμμετοχή όλων των υπηρεσιών της στη διαδικασία μελέτης της Στρατηγικής Βιοποικιλίας της Ευρωπαϊκής Ένωσης;
ΓΡΑΠΤΗ ΕΡΩΤΗΣΗ E-0477/98

υποβολή: Richard Howitt (PSE) προς την Επιτροπή

(27 Φεβρουαρίου 1998)

Θέμα: Ρόλος της κοινοτικής οικονομικής ανάπτυξης στο πλαίσιο των μελλοντικών προγραμμάτων των Διαρθρωτικών Ταμείων

Τί μέτρα λαμβάνει η Επιτροπή προκειμένου να προωθήσει τον ρόλο της κοινοτικής οικονομικής ανάπτυξης στο πλαίσιο των προγραμμάτων των Διαρθρωτικών Ταμείων; Τί ρόλο παίζει η χάραξη κατευθύνσεων - που συμφωνήθηκαν στο άτυπο Συμβούλιο το οποίο πραγματοποιήθηκε στην Ιρλανδία στις 14 και 15 Νοεμβρίου 1996 - σε αυτό το πλαίσιο αυτό και ποιά είναι η αρχική εκτίμηση της Επιτροπής για τις επιπτώσεις τους; Τι άλλες επιλογές μελετά τον τελευταίο καιρό η Επιτροπή για να ενισχύσει το ρόλο της κοινοτικής οικονομικής ανάπτυξης κατά την προσεχή περίοδο προγραμματισμού 2000-2006;

Aπάντηση της καςWulf-Mathies εξ ονόματος της Επιτροπής

(22 Απριλίου 1998)

Η ευρωπαϊκή "στρατηγική για την ενθάρρυνση των τοπικών πρωτοβουλιών ανάπτυξης και απασχόλησης (ILDE)"(1) που προτάθηκε από την Επιτροπή, αρχίζει να εφαρμόζεται προοδευτικά.

Με σκοπό την εφαρμογή της, οι υπεύθυνοι υπουργοί της περιφερειακής πολιτικής και χωροταξίας κατά τη διάρκεια άτυπης συνεδρίασης περιέλαβαν ευρέως τις κατευθύνσεις που καθορίσθηκαν κατά την ευρωπαϊκή συνεδρίαση για την τοπική ανάπτυξη που διοργανώθηκε στις 11 και 12 Νοεμβρίου 1996 από την Ιρλανδική Προεδρία. Οι εν λόγω κατευθύνσεις τόνιζαν κυρίως την ανάγκη εμπλουτισμού και εμβάθυνσης της συνεργασίας μεταξύ των μερών, της σύναψης ενσωματωμένης στρατηγικής για τη δημιουργία απασχόλησης σε τοπικό επίπεδο και στήριξης για την πραγματοποίησή τους σε ενδιάμεσους οργανισμούς ανανέωσης και συντονισμού. Μία πρώτη ερμηνεία των εν λόγω πρωτοβουλιών πραγματοποιήθηκε στο πλαίσιο νέων προγραμμάτων που εγκρίθηκαν για τις περιοχές βιομηχανικής μετατροπής (στόχος 2), κυρίως στην Ισπανία, στη Γαλλία, στην Ιταλία και στο Ηνωμένο Βασίλειο. Τα άλλα προγράμματα που αποτέλεσαν αντικείμενο μιας κατά το ήμισυ θεώρησης κατά το 1997, ενσωμάτωσαν επίσης τις εν λόγω πρωτοβουλίες κατά ουσιαστικό τρόπο. Η Επιτροπή, επιλέγοντας 89 τοπικά σύμφωνα απασχόλησης, κατόπιν προτάσεως των κρατών μελών και μέσα στο πλαίσιο ευρείας συνεργασίας, στην οποία περιλαμβάνεται και ο ιδιωτικός τομέας, εξέφρασε επίσης την επιθυμία να ερμηνεύσει τους εν λόγω προσανατολισμούς με την εφαρμογή και την αξιολόγηση νέων μεθόδων δημιουργίας απασχόλησης σε τοπικό επίπεδο. Όσον αφορά τα περισσότερα από τα εν λόγω σύμφωνα, επιλέχθηκε μία συνολική στρατηγική που καλύπτει τις υπηρεσίες στα πρόσωπα, την τοπική πολιτιστική ανάπτυξη ή το περιβάλλον.

Για την περίοδο 2000-2006, η ανάπτυξη του ενδογενούς δυναμικού θα πρέπει να αποτελέσει τον πρωταρχικό τομέα παρέμβασης των διαρθρωτικών ταμείων και ειδικότερα του Ευρωπαϊκού Ταμείου Περιφερειακής Ανάπτυξης, του οποίου το πεδίο εφαρμογής μπορεί να διευρυνθεί όσον αφορά τις υπηρεσίες στα πρόσωπα. Επίσης, η ενίσχυση συνεργασίας αποτελεί το αντικείμενο προτάσεων εκ μέρους της Επιτροπής.

(1) COM(95)273 τελικό.
ΓΡΑΠΤΗ ΕΡΩΤΗΣΗ E-1578/98

υποβολή: Glyn Ford (PSE) προς την Επιτροπή

(25 Μαΐου 1998)

Θέμα: Αστεροειδή σώματα

Η Επιτροπή γνωρίζει πρόσφατες αναφορές στον τύπο ότι υπάρχει κάποια πιθανότητα η γη να συγκρουσθεί με έναν μικρό αστεροειδή στο μέλλον. Οι εν λόγω ανησυχίες θα αυξηθούν κατά το καλοκαίρι με την προβολή του τελευταίου έργου του Steven Spielberg με το αυτό θέμα.

Οι επιστήμονες αναφέρουν ότι τα επίπεδα του κινδύνου είναι εξαιρετικά χαμηλά και ότι ο κίνδυνος για κάθε άτομο ισοδυναμεί με την πιθανότητα να αποβιώσει σε ένα αεροπλάνο.

Όμως η Ένωση αφιερώνει πόρους για να εξασφαλίσει την ασφάλεια των επιβατών των αεροπλάνων. Ως εκ τούτου, τί σχέδια έχει σχετικά με τη δυνατότητα να συμμετάσχει σε οποιαδήποτε γενικότερη δραστηριότητα ελέγχου της πιθανότητας παρόμοιων μελλοντικών γεγονότων και να λάβει κατάλληλη δράση για να αποφύγει αυτά;

Απάντηση της καςCresson εξ ονόματος της Επιτροπής

(16 Ιουλίου 1998)

Η Επιτροπή γνωρίζει για τις αναφορές, στην επιστημονική βιβλιογραφία και στα μέσα μαζικής ενημέρωσης, για αστεροειδείς που ενδέχεται να συναντηθούν με τον πλανήτη γη.

Το ζήτημα αυτό εμπίπτει στις αρμοδιότητες της Ευρωπαϊκής υπηρεσίας διαστήματος (European Space Agency - ESA), η οποία ασχολείται επίσης με προβλήματα διαστημικών θραυσμάτων στο Ευρωπαϊκό Κέντρο Διαστημικών Επιχειρήσεων (European space operations centre - ESOC) στο Darmstadt, και στις Ηνωμένες Πολιτείες από την Εθνική Υπηρεσία Αεροναυτικής και Διαστήματος (National aeronautics and space administration -NASA).

Το ζήτημα αυτό δεν αντιμετωπίζεται εντός των προγραμμάτων-πλαισίων της Επιτροπής για την έρευνα, την τεχνολογία και την ανάπτυξη.
ΓΡΑΠΤΗ ΕΡΩΤΗΣΗ E-1441/98

υποβολή: José García-Margallo y Marfil (PPE) προς την Επιτροπή

(11 Μαΐου 1998)

Θέμα: Ευρώ 1999

Η έκθεση της Επιτροπής για την πρόοδο της σύγκλισης και σχετική σύσταση ενόψει της μετάβασης στο τρίτο στάδιο της οικονομικής και νομισματικής ένωσης, COM(98)1999 τελικό, της 25.3.1998, αναφέρει στη σελίδα 78 τα εξής:

"Κατά τη διάρκεια του δεύτερου σταδίου της ΟΝΕ, όλα τα κράτη μέλη με εξαίρεση την Ελλάδα, πέτυχαν ή/και διατήρησαν χαμηλά και συγκλίνοντα ποσοστά πληθωρισμού. Μολονότι ορισμένοι κυκλικοί παράγοντες, όπως η μακρά περίοδος χαμηλής οικονομικής δραστηριότητας οπωσδήποτε συνέβαλαν στη μείωση των πιέσεων από τις τιμές και το κόστος, ορισμένες διαρθρωτικές αλλαγές διαδραμάτισαν ρόλο-κλειδί στην εντυπωσιακή επίδοση στο μέτωπο του πληθωρισμού".

Μπορεί η Επιτροπή να διευκρινίσει ποιοί ήσαν οι υπόλοιποι κυκλικοί παράγοντες;

Απάντηση του κ.de Silguy εξ ονόματος της Επιτροπής

(3 Ιουλίου 1998)

Το απόσπασμα του Αξιότιμου Μέλους του Κοινοβουλίου από την έκθεση σύγκλησης προέρχεται από το τμήμα για την διατήρηση του χαμηλού πληθωρισμού στην Κοινότητα (τμήμα 3.5). Στο τμήμα αυτό η Επιτροπή τόνισε ότι η επίτευξη υψηλού βαθμού σταθερότητας τιμών και χαμηλού πληθωρισμού οφείλονται κυρίως σε διαρθρωτικούς παράγοντες.

Η έκθεση σύγκλησης ανέφερε επίσης ότι μερικοί κυκλικοί παράγοντες έπαιξαν ρόλο στη διαδικασία του αποπληθωρισμού στην Κοινότητα κατά το στάδιο ΙΙ της Οικονομικής και Νομισματικής Ένωσης (ΟΝΕ). Η έκθεση ανέφερε "χωλαίνουσα οικονομική δραστηριότητα", η οποία άσκησε καθοδική πίεση στον πληθωρισμό τιμών μέσω διαφορετικών διαύλων. Πρώτον, η χαμηλή ζήτηση επιδείνωσε τον ανταγωνισμό μεταξύ των προμηθευτών. Δεύτερον, η αύξηση και το υψηλό επίπεδο ανεργίας που προέκυψαν από το χαμηλό επίπεδο οικονομικής δραστηριότητας συγκράτησαν την αύξηση των μισθών, που είναι ένας από τους σημαντικότερους παράγοντες για τη δημιουργία του πληθωρισμού.

Μπορούν να αναφερθούν άλλοι δύο κυκλικοί παράγοντες. Πρώτον η αύξηση στις διενθείς τιμές των αγαθών ήταν πολύ συγκρατημένη κατά το μεγαλύτερο μέρος του σταδίου ΙΙ της ΟΝΕ. Δεύτερον, το δολάριο ήταν μάλλον ασθενές κατά το ίδιο χρονικό διάστημα. Αυτοί οι δύο παράγοντες συνέβαλαν στη μικρή αύξηση των τιμών εισαγωγής στα περισσότερα κράτη μέλη.
ΓΡΑΠΤΗ ΕΡΩΤΗΣΗ E-0764/98

υποβολή: Nikitas Kaklamanis (UPE) προς την Επιτροπή

(18 Μαρτίου 1998)

Θέμα: Προβλήματα του κλάδου των ψυγειομεταφορών

Τεράστια προβλήματα αντιμετωπίζει ο κλάδος των ψυγειομεταφορών στην Ελλάδα εξαιτίας του αθέμιτου ανταγωνισμού από την παράνομη κυκλοφορία ψυγείων με πλαστά πιστοποιητικά, καθώς και από τη δραστηριοποίηση αλλοδαπών φορτηγών τα οποία δεν πληρούν ούτε τις πιο στοιχειώδεις προδιαγραφές ασφαλείας.

Συγκεκριμένα, το 30% των ψυγείων που κυκλοφορούν έχουν πλαστές πινακίδες και άδειες, ενώ στερούνται και επισήμων πιστοποιητικών, τα δε αλλοδαπά ψυγεία προελεύσεως Βουλγαρίας, Ρουμανίας και Αλβανίας έχουν σπασμένες πινακίδες, και παρουσιάζουν ελλείψεις αναφορικά με τα φώτα πορείας, τους φανούς ομίχλης και τα πίσω φώτα "STOP".

Η "ΠΑΝΕΛΛΗΝΙΑ ΕΝΩΣΗ ΑΥΤΟΚΙΝΗΤΙΣΤΩΝ ΨΥΓΕΙΩΝ ΔΙΕΘΝΩΝ ΜΕΤΑΦΟΡΩΝ" έχει κατ' επανάληψη καταγγείλει τα παραπάνω, καθώς και το γεγονός ότι η αστυνόμευση και ο έλεγχος αυτών των αυτοκινήτων είναι πλημμελής, πράγμα που δημιουργεί προβλήματα ασφάλειας στους ελληνικούς δρόμους και αθέμιτο ανταγωνισμό για τους Έλληνες αυτοκινητιστές.

Θα ήθελα να πληροφορηθώ από την Ευρωπαϊκή Επιτροπή πώς σκοπεύει να αντιδράσει προκειμένου να διασφαλισθεί η προστασία των συμφερόντων των Ελλήνων αυτοκινητιστών ψυγείων και να πάψει ο ανταγωνισμός με άνισους όρους, ο οποίος οδηγεί έναν ολόκληρο κλάδο σε εξαφάνιση.

Απάντηση του κ.Kinnock εξ ονόματος της Επιτροπής

(12 Μαΐου 1998)

Τα θέματα στα οποία αναφέρεται το Αξιότιμο Μέλος του Κοινοβουλίου εμπίπτουν αποκλειστικά στη νομική αρμοδιότητα των ελληνικών αρχών. Ο έλεγχος ξένων οχημάτων (Βουλγαρικών, Ρουμανικών και Αλβανικών) προκειμένου να διαπιστωθεί η γνησιότητα των αριθμών κυκλοφορίας και των εγγράφων και των αδειών που τα συνοδεύουν καθώς και η παρουσία και η διαπίστωση της καλής λειτουργίας του εξοπλισμού ασφαλείας αποτελούν καθήκοντα που εμπίπτουν στις αρμοδιότητες των αρχών του κράτους στο οποίο κυκλοφορούν τα οχήματα αυτά.
ΓΡΑΠΤΗ ΕΡΩΤΗΣΗ E-1394/98

υποβολή: Marjo Matikainen-Kallström (PPE) προς την Επιτροπή

(7 Μαΐου 1998)

Θέμα: Βιασμοί πολιτών από τις ένοπλες δυνάμεις της Τουρκίας στις περιοχές των Κούρδων

Σύμφωνα με εκθέσεις διαφόρων οργανώσεων για τα δικαιώματα του ανθρώπου, οι ομαδικοί βιασμοί αποτελούν βασικό στοιχείο της τακτικής που ακολουθούν οι μονάδες του τουρκικού στρατού για να τρομοκρατήσουν την κουρδική μειονότητα της χώρας.

Ποιά μέτρα προτίθεται να λάβει η Επιτροπή προκειμένου να πείσει την τουρκική κυβέρνηση να της διαβιβάσει λεπτομερή απολογισμό των δραστηριοτήτων των στρατευμάτων της στις κουρδικές περιοχές για να εξακριβωθεί εάν ευσταθούν οι καταγγελίες σχετικά με τα ειδεχθή αυτά εγκλήματα;

Απάντηση του κ.Van den Broek εξ ονόματος της Επιτροπής

(11 Ιουνίου 1998)

Σύμφωνα με τις πληροφορίες που συνέλεξε η Επιτροπή, ιδίως από το τουρκικό ίδρυμα για τα δικαιώματα του ανθρώπου καθώς και από την ένωση των δικαιωμάτων του ανθρώπου της Τουρκίας, υποβλήθηκαν πολλές καταγγελίες βιασμού στο νοτιοανατολικό τμήμα της Τουρκίας. Το τουρκικό ίδρυμα για τα δικαιώματα του ανθρώπου σημείωσε ότι δύο γυναίκες δικαιώθηκαν από το Ευρωπαϊκό Δικαστήριο των Δικαιωμάτων του Ανθρώπου.

Στην έκθεσή της σχετικά "με την πορεία των σχέσεων με την Τουρκία μετά τη θέση σε ισχύ της τελωνειακής ένωσης"(1), η οποία εκδόθηκε στις 4 Μαρτίου 1998, η Επιτροπή διαπίστωσε την έλλειψη προόδου στην Τουρκία όσον αφορά τα δικαιώματα του ανθρώπου και τον εκδημοκρατισμό. Στην ίδια έκθεση η Επιτροπή αναφέρεται στην κατάσταση που επικρατεί στη νοτιοανατολική Τουρκία και υπογραμμίζει την ανάγκη σεβασμού του κράτους δικαίου καθώς και τη σημασία να εξευρεθεί πολιτική και όχι στρατιωτική λύση στο πρόβλημα αυτό

Όσον αφορά το ευρύτερο ζήτημα των σχέσεων της Τουρκίας με την Κοινότητα, το Ευρωπαϊκό Συμβούλιο του Λουξεμβούργου του Δεκεμβρίου 1997, υπενθύμισε ότι η σύσφιξη των σχέσεων της Τουρκίας με την Κοινότητα εξαρτάται επίσης από τη συνέχιση των πολιτικών μεταρρυθμίσεων στις οποίες προβαίνει η χώρα αυτή, ιδίως για την ευθυγράμμιση στις προδιαγραφές και πρακτικές σε θέματα δικαιωμάτων του ανθρώπου, στις προδιαγραφές που ισχύουν στην Κοινότητα καθώς και για τον σεβασμό και προστασία των μειονοτήτων.

Η Επιτροπή έχει την πρόθεση να συνεχίσει να εκφράζει στους τούρκους συνομιλητές της τις ανησυχίες της σχετικά με τα θέματα αυτά.

(1) Έγγραφο COM(1998)147 τελικό.
ΓΡΑΠΤΗ ΕΡΩΤΗΣΗ E-1387/98

υποβολή: Jonas Sjöstedt (GUE/NGL) και Mihail Papayannakis (GUE/NGL) προς την Επιτροπή

(7 Μαΐου 1998)

Θέμα: Ορυχεία τύρφης στην περιοχή Polesia της Λευκορωσίας

Γνωρίζει η Επιτροπή τη σημασία των ορυχείων τύρφης της περιοχής Polesia της Λευκορωσίας ως δεξαμενής απόρριψης ανθράκων και ως περιοχής που έχει εξέχουσα σημασία για τη βιοποικιλότητα;

Τί μπορεί να πράξει η Επιτροπή, στο πλαίσιο των στρατηγικών της για την μεταβολή του κλίματος και την προστασία της βιοποικιλότητας, για να βοηθήσει να προστατευθεί η εν λόγω περιοχή, και συγκεκριμένα, υπάρχουν κεφάλαια της ΕΕ διαθέσιμα για μία τέτοια υποστήριξη;

Έχουν πλησιάσει οι αρχές της Λευκορωσίας την Επιτροπή για μία τέτοια βοήθεια; ή αντιθέτως, για υποστήριξη της ανάληψης ζημιογόνων δραστηριοτήτων όπως η διαχείριση και η αποξήρανση ποταμών, και με τί αποτελέσματα;

Απάντηση του κ.Van den Broek εξ ονόματος της Επιτροπής

(05 Ιουνίου 1998)

Η Επιτροπή γνωρίζει την ύπαρξη των ορυχείων τύρφης στην περιοχή Polesia της Λευκορωσίας και τις επιπτώσεις τους στο περιβάλλον.

Στο στάδιο αυτό, λόγω των διμερών σχέσεων με την Λευκορωσία, η Επιτροπή δεν προβλέπει τη λήψη ειδικής δράσης σχετικά με αυτά τα ορυχεία τύρφης.
ΓΡΑΠΤΗ ΕΡΩΤΗΣΗ E-1448/98

υποβολή: José Barros Moura (PSE) προς την Επιτροπή

(11 Μαΐου 1998)

Θέμα: Προγράμματα πολιτικής για την προστασία των καταναλωτών: 1998

Μετά τα ερωτηματικά που διατύπωσαν αξιόπιστες οργανώσεις προστασίας των καταναλωτών στην Πορτογαλία όσον αφορά τα κριτήρια για την έγκριση των σχεδίων που θα υλοποιηθούν στην Πορτογαλία με κοινοτική χρηματοδότηση για το 1998 σύμφωνα με την ανακοίνωση στην EE C 277 της 12.9.1997, θα μπορούσε άραγε η Επιτροπή να παράσχει τις ακόλουθες πληροφορίες:

1. Πόσα σχέδια που πρόκειται να πραγματοποιηθούν στην Πορτογαλία έχουν εγκριθεί από την Επιτροπή για το 1998, και ποιά είναι αυτά;

2. Ποιές είναι οι πορτογαλικές οργανώσεις των οποίων τα σχέδια έχουν εγκριθεί;

3. Ποιά ήσαν τα σημαντικότερα κριτήρια που εφαρμόσθηκαν για την έγκριση των εν λόγω σχεδίων;

4. Πώς έχουν κατανεμηθεί ανάμεσα στα διάφορα κράτη μέλη της Ευρωπαϊκής Ένωσης οι δημοσιονομικοί πόροι που διατίθενται για τη χρηματοδότηση τέτοιων σχεδίων;
ΓΡΑΠΤΗ ΕΡΩΤΗΣΗ E-0868/98

υποβολή: Ursula Stenzel (PPE) προς την Επιτροπή

(26 Μαρτίου 1998)

Θέμα: Διαμετακόμιση μέσω των Άλπεων

Η Ευρωπαϊκή Επιτροπή επιθυμεί να παρουσιάσει ένα σχέδιο κανονισμού ενόψει της εναρμόνισης των απαγορεύσεων κυκλοφορίας κατά τη διάρκεια του τέλους της εβδομάδας και των εορτάσιμων ημερών για τα φορτηγά οχήματα. Μόνο σε οκτώ κράτη μέλη υπάρχουν περιορισμοί για τα φορτηγά οχήματα, περιορισμοί όμως οι οποίοι όμως δεν ταυτίζονται ως προς τις διατάξεις τους, και όπου η Αυστρία έχει εγκρίνει τις πλέον αυστηρές διατάξεις. Για το λόγο αυτό ο εν λόγω κανονισμός θα έχει εκτεταμένες επιπτώσεις.

Διαβλέπει η Επιτροπή μια δυνατότητα, να παραμείνει εν ισχύι η απαγόρευση της κυκλοφορίας το Σάββατο που έχει ιδιαίτερη σημασία για την Αυστρία, και αν όχι, κάτω από ποιες προϋποθέσεις θα μπορεί να υπάρχουν εξαιρέσεις;

Η Αυστρία έχει τις περισσότερες εορτές στην ΕΕ και ένα αριθμητικό ανώτατο όριο θα είχε για την Αυστρία σημαντικές επιπτώσεις. Η Επιτροπή μπορεί να ανακοινώσει εάν προβλέπεται να ληφθεί υπόψη ο μεγάλος αριθμός των αυστριακών εορτάσιμων ημερών και υπό ποια συγκεκριμένη μορφή θα μπορούσε αυτό να πραγματοποιηθεί;

Απάντηση του κ.Kinnock εξ ονόματος της Επιτροπής

(23 Απριλίου 1998)

Το Αξιότιμο Μέλος αναφέρεται σε πρόσφατη πρόταση της Επιτροπής για οδηγία με την οποία εναρμονίζονται οι κανόνες που διέπουν απαγορεύσεις οδήγησης βαρέων φορτηγών οχημάτων(1).

Η πρόταση, εφόσον εγκριθεί, θα επιτρέπει στα κράτη μέλη να επιβάλλουν κατά βούληση απαγορεύσεις οδήγησης την ημέρα του Σαββάτου. Στην πράξη, θα συνεχίσουν να επιτρέπονται απαγορεύσεις οδήγησης οποιασδήποτε διάρκειας, όπως συμβαίνει σήμερα, στις πάσης φύσεως οδούς πλην του διευρωπαϊκού οδικού δικτύου.

Η προτεινόμενη όμως νομοθεσία θα επιτρέπει μόνο την επιβολή απαγορεύσεων εκτός του χρονικού διαστήματος 07ω00-22ω00 (24ω00 κατά το θέρος) τις Κυριακές και αργίες στο διευρωπαϊκό δίκτυο εφόσον υπαγορεύονται από αντικειμενικούς λόγους και μετά από προηγούμενη έγκριση εκ μέρους της Επιτροπής. Στην πρόταση διατυπώνονται τα κριτήρια, με βάση τα οποία είναι δικαιολογημένη η επιβολή απαγορεύσεων. Μπορεί να γίνει επίκληση λόγων οδικής ασφάλειας, περιβαλλοντικών ή κοινωνικών.

Η πρόταση κατά κανένα τρόπο δεν επηρεάζει τον αριθμό επίσημων αργιών στα κράτη μέλη. Απλώς υποχρεώνει όποιο κράτος μέλος επιθυμεί να επιβάλει απαγορεύσεις οδήγησης κατά τις ημέρες επίσημης αργίας στο διευρωπαϊκό οδικό δίκτυο να ενημερώνει την Επιτροπή εκ των προτέρων για τις ημέρες και οδούς που αφορούν οι εν λόγω απαγορεύσεις.

(1) COM(1998)115.